钦定古今图书集成/明伦汇编/氏族典/第445卷 > 《廖用贤尚友录》 > 柳带韦
## 钦定古今图书集成/明伦汇编/氏族典/第445卷 > 《廖用贤尚友录》 > 柳带韦

按《周书柳庆传》：“庆兄𬸦。𬸦子带韦，字孝孙，与诸父归
朝，太祖辟为参军，转中散大夫。魏废帝元年，出为解
县令，转汾阴令。发摘奸伏，百姓畏而怀之。世宗初，入
为地官上士。保定三年，授大都督。天和六年，封康城
县男。丁母忧，起为职方中大夫。五年，迁骠骑大将军。
时谯王俭为益州总管，以带韦为府长史。建德中，大”
军东讨，征带韦，为前军总管、齐王宪府长史。齐平，以
功授上开府仪同大将军，进爵为公。六年，卒于位。谥
曰恺。子祚，大象末，宣纳上士。